Rabic al-awwal (ربيع الأوّل) waa bisha sadexaa ee Kalandarka Hijriga. Bisha Rabiical Awal waxaa ku jira Mowliidka Nebiga taasi oo ah wakhtiga uu dhashay Nebi Muxamed (N.N.K.H). Bishani waxay ku dhamaataa 30 maalmood. Bisha Rabiical awal waa bisha sadexaad ee maalintiriska Hijriga ah. Ereyga Rabiic waa erey Af Carabi ah, kaasi oo macnahiisu yahay "Dayr", halka ereyga awal ay tahay "ugu horeeya" ama "hore"; taasi oo "Rabi' al-awwal" macnaheedu yahay "Dayrta hore". Sida caadiga ah, bilaha sanadka Hijriga ah waxay la bilaabmaan dhalashada (soo bixitaanka) dayaxa, waxayna inta ugu badan 11 ilaa 13 maalmood ka gaaban yihiin Kalandarka Miilaadiga ee la shaqeeya qoraxda. Hoos waxaad ku arkaysaa waa qiyaasta wakhtiga ay bilaamayso iyo dhamaanayso bishani (qiyaastani waxaa laga soo xigtay Maalintiriska Umm Al-Qura ee Sacuudi Carabiya): Kalandarka Islaamka waa maalintiriska (Kalandarka) bulshada Islaamka kaasi oo loo yaqaano Hijri. Si la mid ah kaalandarka Miilaadiga ah, sanadka Hijriga ah waa labo iyo toban bilood kuwaasi oo leh 354 ama 355 maalmood (cisho).